smcproject/ml-wiki-sentences huggingface dataset:
നമ്പർ സ്ഥാനം കളിക്കാരൻ ഗോൾ കീപ്പർ Roberto Volpato ഗോൾ കീപ്പർ Albino Gomes ഗോൾ കീപ്പർ Amrinder Singh പ്രതിരോധ നിര Ashutosh Mehta പ്രതിരോധ നിര Munmun Lugun പ്രതിരോധ നിര Aiborlang Khongjee പ്രതിരോധ നിര Sena Ralte പ്രതിരോധ നിര Anwar Ali പ്രതിരോധ നിര Gerson Vieira പ്രതിരോധ നിര Facundo Cardozo പ്രതിരോധ നിര Lucian Goian മധ്യനിര Matías Defederico നമ്പർ സ്ഥാനം കളിക്കാരൻ മധ്യനിര Sony Norde മധ്യനിര Krisztián Vadócz മധ്യനിര Léo Costa മധ്യനിര Boithang Haokip മധ്യനിര Rakesh Oram മധ്യനിര David Lalrinmuana മധ്യനിര Pronay Halder മധ്യനിര Jackichand Singh മുന്നേറ്റ നിര Cafu മുന്നേറ്റ നിര Gastón Sangoy മുന്നേറ്റ നിര Diego Forlán മുന്നേറ്റ നിര Sunil Chettri ടീം മാനേജ്‌മെന്റ് സ്ഥാനം പേര് മാനേജർ ROBERT BAKKINGHAM സഹ പരിശീലകൻ Alex Ambrose സഹ പരിശീലകൻ Juliano Fontana ഗോൾകീപ്പിങ് കോച്ച് Martin Ruiz S. കിറ്റ് സ്പോൺസർമാർ കാലയളവ് കിറ്റ് സ്പോൺസർ ഷർട്ട് സ്പോൺസർ 2014 - Jabong.com 2015 – പ്യൂമ ACE Group റെക്കോർഡുകൾ കൂടുതൽ ഗോൾ നേടിയവർ Name Years League Finals Total 1 സുനിൽ ഛേത്രി 2015 7 !
7 (11) 00 !
0- 0(-) 7 !
7 (11) 2 ആന്ദേ മോറിറ്റ്സ് 2014 3 !
3 (9) 00 !
0- 0(-) 3 !
3 (9) 3 Frédéric Piquionne 2015 3 !
3 (12) 00 !
3 (12) 4 Sony Norde 2015 3 !
3 (12) 5 നിക്കോളാസ് അനെൽക്ക 2014-15 2 !
2 (7) 00 !
0- 0(-) 2 !
2 (7) മാനേജർമാർ Name Nationality From To P W D L GF GA Win% പീറ്റർ റെയ്ഡ് ഇംഗ്ലണ്ട്ഇംഗ്ലണ്ട് 4 സെപ്റ്റംബർ 2014 2014 നിക്കോളാസ് അനെൽക്ക ഫ്രാൻസ്ഫ്രാൻസ് 3 ജൂലൈ 2015 2015 Alexandre Guimarães കോസ്റ്റ റീക്കകോസ്റ്ററിക്ക 19 ഏപ്രിൽ 2016 References
മുംബൈ സിറ്റി ജില്ല ഇംഗ്ലീഷ് വിലാസം https://ml.wikipedia.org/wiki/Mumbai_City_district മുംബൈ സിറ്റി, മുംബൈ സബർബൻ ജില്ലകൾ
മഹാരാഷ്ട്ര സംസ്ഥാനത്തെ കൊങ്കൺ ഡിവിഷനിൽ ഉള്ള ഒരു ജില്ലയാണ് മുംബൈ സിറ്റി.
ഒരു നഗരം തന്നെ ആയതിനാൽ ജില്ല എന്ന നിലയിൽ ആസ്ഥാനമോ ഉപവിഭാഗങ്ങളോ ഒന്നുമില്ല.
മുംബൈ സിറ്റി, മുംബൈ സബർബൻ എന്നിങ്ങനെ രണ്ട് ജില്ലകൾ ചേർന്നതാണ് മുംബൈ മെട്രോപോളിസ്.
"ദ്വീപ് നഗരം" , "പഴയ മുംബൈ" അല്ലെങ്കിൽ " ദക്ഷിണ മുംബൈ " തുടങ്ങിയ പേരുകളിലും ഈ ഭൂവിഭാഗം അറിയപ്പെടുന്നു.
തെക്ക് കൊളാബ മുതൽ വടക്ക് മാഹിം, സയൺ (ശിവ്) എന്നീ സ്ഥലങ്ങൾ വരെ ഈ ജില്ല വ്യാപിച്ചു കിടക്കുന്നു.
157 ചതുരശ്രകിലോമീറ്ററാണ് വിസ്തീർണ്ണം.
2011-ലെ കാനേഷുമാരി പ്രകാരം 3,085,411 ജനങ്ങൾ അധിവസിക്കുന്നു .
1990 ഒക്ടോബർ 1 നാണ് മുംബൈ സിറ്റി ജില്ല രൂപീകരിക്കപ്പെട്ടത്.
മുംബൈ സിറ്റി, മുംബൈ സബർബൻ എന്നിങ്ങനെ രണ്ട് ജില്ലകളായി വിശാല മുംബൈ വേർതിരിക്കപ്പെട്ടു .
2011 ലെ കാനേഷുമാരി പ്രകാരം അനുസരിച്ച്, മുംബൈ സിറ്റിയിലെ ജനസംഖ്യ 3,085,411 ആണ് .
മംഗോളിയയിലെ ജനസംഖ്യക്ക് ഏകദേശം തുല്യമാണ് ഇത് .
2001-2011 കാലഘട്ടത്തിലെ ജനസംഖ്യാ വളർച്ചാ നിരക്ക് -7.57 ശതമാനമായിരുന്നു.
ഇവിടത്തെ ജനസാന്ദ്രത 19,652 ആണ്.
ആയിരം പുരുഷന്മാർക്ക്  832 സ്ത്രീകൾ എന്ന നിലയിലാണ് ലിംഗ അനുപാതം.
സാക്ഷരതാനിരക്ക് 89.21% ആണ് .
മറാഠിയാണ് ജില്ലയുടെ ഔദ്യോഗികവും കൂടുതൽ പേർ സംസാരിക്കുന്നതുമായ ഭാഷ.
ഹിന്ദി, ഉർദു, ഗുജറാത്തി, കൊങ്കണി, തുടങ്ങിയ ഭാഷകളും പ്രചാരത്തിലുണ്ട് .
പുറത്തേക്കുള്ള കണ്ണികൾ ഔദ്യോഗിക വെബ്‌സൈറ്റ് അവലംബം
മുഅദ്ദിൻ ഇംഗ്ലീഷ് വിലാസം https://ml.wikipedia.org/wiki/Adhan ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
മുസ്‌ലിം പള്ളികളിൽ പ്രാർത്ഥനക്കായി ക്ഷണിക്കുന്ന (അദാൻ) ആളെയാണ് മുഅദ്ദിൻ എന്നു പറയുന്നത്.
കേരളത്തിൽ മുക്രി എന്നും ഇവരെ വിളിക്കാറുണ്ട്.
വാങ്ക് വിളിക്കുമ്പോൾ ചെവിയിൽ വിരൽ വെക്കാറുണ്ട്.
ചെവിക്ക് അറബിയിൽ ഉദ്ൻ എന്നാണ് പറയുക.
ഈ വാക്കിൽ നിന്നാണ് വാങ്കിൻറെ അറബി വാക്കായ അദാൻ വന്നത്.
മുഅദ്ദിൻ എന്നാൽ വാങ്ക് വിളിക്കുന്നയാൾ.
മുംബൈ ഹൈ
മുംബൈ തീരത്തു നിന്ന് ഏകദേശം തൊണ്ണൂറ് നോട്ടിക്കൽ മൈൽ ദൂരത്തു പുറം കടലിൽ സ്ഥിതി ചെയ്യുന്ന ഒരു എണ്ണപ്പാടമാണ് മുംബൈ ഹൈ .
രണ്ടു ബ്ലോക്കുകൾ ആയി ഈ എണ്ണപ്പാടത്തെ തിരിച്ചിരിക്കുന്നു, മുംബൈ ഹൈ നോർത്തും സൗത്തും.
ഖംഭാത് ഉൾക്കടലിൽ സമുദ്ര പര്യവേഷണം നടത്തിയ റഷ്യൻ-ഭാരതീയ സംഘമാണ് മുംബൈ ഹൈ കണ്ടു പിടിക്കുന്നത്.
1974-ൽ ആയിരുന്നു  ഈ കണ്ടു പിടുത്തം നടന്നത്.
ഇതിനെ തുടർന്ന് മറ്റു പ്രദേശങ്ങളിലും എണ്ണ നിക്ഷേപം കണ്ടെത്തി.
മുഅ്ത യുദ്ധം
കിഴക്കൻ റോമാ സാമ്രാജ്യവും (ബൈസന്റൈൻ സാമ്രാജ്യം) മുസ്‌ലിങ്ങളും തമ്മിൽ നടന്ന പ്രഥമ യുദ്ധമാണ് മുഅ്ത യുദ്ധം .
ഇന്നത്തെ ജോർദാനിലെ മുഅ്ത എന്ന സ്ഥലത്ത് വെച്ച് AD.629 സെപ്റ്റംബർ മാസമാണ് ഈ യുദ്ധം നടന്നത്.
യുദ്ധത്തിൽ മുസ്‌ലിം സൈന്യം തന്ത്ര പരമായി പിന്മാറി.
റോമൻ സൈന്യത്തിന് കാര്യമായ നാശ നഷ്ടം ഉണ്ടായപ്പോൾ മുസ്‌ലിം സൈന്യത്തിന് 12 പേരെ നഷ്ടമായി.
പ്രവാചകൻ മുഹമ്മദ്‌ ഇസ്‌ലാമിനെ പരിചയപ്പെടുത്തി റോമാചക്രവർത്തി ഖൈസ്വറിനും അദ്ദേഹത്തിന്റെ ഗവർണർമാർക്കും കത്തുകളയച്ചിരുന്നു.
ബുസ്‌റ റോമുമായി സഖ്യത്തിലുണ്ടായിരുന്ന അറബ് ഗോത്ര ഭരണാധികാരി ശുറഹ്ബീൽ ബിൻ അംറിനടുത്തേക്ക് സന്ദേശവുമായി പോയ ഹാരിസ് ബിൻ ഉമൈർ എന്ന സ്വഹാബിയെ  ശുറഹ്ബീല് ബന്ധിയാക്കി വധിച്ചുകളഞ്ഞു.
ദൂതന്മാരെ വധിക്കുകയെന്നത് അറബികൾക്കിടയിൽ വലിയ കുറ്റമായി പരിഗണിക്കപ്പെടുന്ന ഒന്നാണ്.
ഹാരിസിന്റെ കാര്യത്തിൽ റോം ചെയ്തത് ഏറ്റവും വലിയൊരു ധിക്കാരമായി പരിഗണിക്കപ്പെട്ടു.
ഇതിനെതിരെ ശക്തമായി പ്രതികരിക്കൽ അനിവാര്യമാണെന്ന് അഭിപ്രായമുയർന്ന സാഹചര്യത്തിൽ ഹിജ്‌റ വർഷം എട്ട്; ജമാദുൽ ഊലാ മാസം 3000 വരുന്ന വരുന്ന ഒരു സൈന്യത്തെ തയ്യാറാക്കി മുഅ്തതിലേക്കയച്ചു.
സൈദ് ബിൻ ഹാരിസയെ ആണ് സേനാധിപനായി തിരഞ്ഞെടുത്തത്.
യുദ്ധത്തിന് പുറപ്പെടുന്നതിന് പ്രവാചകൻ മുഹമ്മദ്‌ ഒരു പ്രവചനം നടത്തുകയുണ്ടായി.
സൈദ് ബിൻ ഹാരിസ വധിക്കപ്പെട്ടാൽ ജഅ്ഫർ ബിൻ അബീ ഥാലിബും അദ്ദേഹം വധിക്കപ്പെട്ടാൽ അബ്ദുല്ലഹ് ബിൻ റവാഹയും സൈന്യത്തിന്റെ നേതൃത്വം ഏറ്റെടുക്കുക, അദ്ദേഹം കൂടി വധിക്കപ്പെട്ടാൽ നിങ്ങൾ തീരുമാനിച്ചു കാര്യങ്ങൾ ചെയ്യുക.
പടപ്പുറപ്പാട്
മുഹാജിറുകളിൽനിന്നും അൻസ്വാറുകളിൽനിന്നും പല പ്രമുഖരും അടങ്ങുന്നതായിരുന്നു മുസ്‌ലിം സൈന്യം.
ഇസ്‌ലാമിക സൈന്യം‍ മആൻ എന്ന പ്രദേശത്തെത്തിയപ്പോൾ റോമക്കാർബൽഖാഇലെത്തിയിട്ടുണ്ടെന്ന വിവരം ലഭിച്ചു.
ഒരു ലക്ഷം റോമക്കാരും അറബ് ഗോത്രങ്ങളിൽനിന്നും സംഘടിപ്പിക്കപ്പെട്ട ഒരു ലക്ഷമാളുകളുമടക്കം രണ്ടു ലക്ഷം വരുന്ന കൂറ്റൻ സൈന്യമായിരുന്നു റോമാസൈന്യം.
ഇത്രവലിയ സൈന്യത്തെ കേവലം മുവ്വായിരം വരുന്ന മുസ്‌ലിങ്ങൾ നേരിടുന്നത് ചിന്തിക്കുന്നതിന് അപ്പുറമായിരുന്നു.
എന്തു ചെയ്യണമെന്നറിയാതെ രണ്ടു ദിവസത്തോളം മുസ്‌ലിംകൾ പലവിധ ചർച്ചകളിൽ മുഴുകി.
പിന്മാറുന്നതാണ് നല്ലത് എന്ന് ചിലർ അഭിപ്രായപ്പെട്ടപ്പോൾ അബ്ദുല്ലാഹിബ്‌നു റവാഹ അതിനെ എതിർത്തു.
അബ്ദുല്ലാഹിബ്‌നു റവാഹയുടെ പ്രചോദനത്തിൽ നിന്ന് ആവേശമുൾക്കൊണ്ട് യുദ്ധത്തിനിറങ്ങാൻ മുസ്‌ലിം സൈന്യം തീരുമാനിച്ചു.
ഒന്നാം ദിവസത്തെ യുദ്ധത്തിൽ കനത്ത ആക്രമണം നടത്തി.
സൈന്യാധിപനായ സൈദ് ബിൻ ഹാരിസ വധിക്കപ്പെട്ടപ്പോൾ യഥാക്രമം ജഅ്ഫർ ബിൻ അബീ ഥാലിബും ശേഷം അബ്ദുല്ലഹ് ബിൻ റവാഹയും നായകസ്ഥാനം ഏറ്റെടുത്തു.
അദ്ദേഹം കൂടി വധിക്കപ്പെട്ട നിർണ്ണായക ഘട്ടത്തിൽ ഖാലിദ്‌ ബിൻ വലീദ് നായകസ്ഥാനം ഏറ്റെടുത്തു.
റോമാ സൈന്യത്തിന്റെ ഉള്ളിൽ കുടുങ്ങിയ മുസ്‌ലിം സൈന്യത്തെ തന്ത്രപരമായി അദ്ദേഹം പുറത്തെത്തിച്ചു.
ആദ്യ ദിവസത്തെ യുദ്ധം അവസാനിക്കുമ്പോൾ റോമാ സൈന്യത്തിന് കനത്ത നാശം സംഭവിച്ചിരുന്നു.
മുസ്ലിങ്ങളിൽ നിന്ന് മൂന്ന് സൈന്യാധിപർ അടക്കം 12പേർ മാത്രമേ വധിക്കപ്പെട്ടുള്ളൂ.
അന്ന് യുദ്ധം അവസാനിക്കുന്ന സമയത്ത് ഖാലിദ് ബിൻ വലീദ് ഏർപ്പെടുത്തിയ ഒരു സംഘം കുതിരപ്പടയാളികൾ മുസ്‌ലിം സൈന്യത്തിന് പിറകിലായി ധൂളികൾ ഉയർത്തിക്കൊണ്ടു സഞ്ചരിച്ചു.
ഇത് കണ്ട റോമൻ സൈന്യം മുസ്‌ലിങ്ങൾക്ക് സഹായം എത്തിയതായി തെറ്റിദ്ധരിച്ചു.
പിറ്റേന്ന് അവർ പിന്മാറാനുള്ള ഒരുക്കം തുടങ്ങി.
അവരെ ആക്രമിക്കാതെ പിറ്റേന്ന് മുസ്‌ലിം സൈന്യം പിൻവാങ്ങി.
അവലംബം ↑ Kaegi, W. Heraclius, Emperor of Byzantium .
p. 231 ↑ Ibn Qayyim Al-Jawziyya , Zad al-Ma'ad 2/155 ↑ Ibn Hajar al-Asqalani , Fath al-Bari 7/511 1 2 3 1 2 General A. I. Akram, The Sword of Allah: Khalid bin Al-Waleed , Chapter 6, p. 2 ↑ ↑ Modern historian Walter Kaegi says that the battle was "probably a very modest clash".
↑ Kaegi, W. Heraclius, Emperor of Byzantium , Cambridge University Press, 2007, ISBN 0-521-03698-4 , p. 231.
മുംബൈയിലെ വിക്ടോറിയൻ, ആർട് ഡെക്കൊ നിർമിതികൾ
മഹാരാഷ്ട്രയിലെ മുംബൈ നഗരത്തിൽ സ്ഥിതിചെയ്യുന്ന 19-ആം നൂറ്റാണ്ടിൽ നിർമിച്ച വിക്ടോറിയൻ നവ ഗോഥിക് ശൈലിയിലുള്ള  പൊതു കെട്ടിടങ്ങളുടേയും 20-ആം നൂറ്റാണ്ടിലെ ആർട് ഡെക്കൊ കെട്ടിടങ്ങളുടേയും സഞ്ചയമാണ് മുംബൈയിലെ വിക്ടോറിയൻ ആർട് ഡെക്കൊ നിർമിതികൾ (ഇംഗ്ലീഷ്: The Victorian Gothic and Art Deco Ensembles of Mumbai ) എന്ന് അറിയപ്പെടുന്നത്.
നഗരത്തിലെ ഓവൽ മൈതാനത്തിന് ചുറ്റുമായാണ് ഈ കെട്ടിടങ്ങൾ വിന്യസിക്കപ്പെട്ടിരിക്കുന്നത്.
മൈതാനത്തിന്റെ കിഴക്കേ ഭാഗത്ത് വിക്ടോറിയൻ ശൈലിയിലുള്ള കെട്ടിടങ്ങളും പടിഞ്ഞാറ് ഭാഗത്ത് ആർട് ഡെക്കോ ശൈലിയിലുള്ള കെട്ടിടങ്ങളും സ്ഥിതിചെയ്യുന്നു.
2018- ജൂണിൽ യുനെസ്കോ ഈ നിർമിതി സഞ്ചയത്തെ  ലോകപൈതൃക പട്ടികയിൽ ഉൾപ്പെടുത്തി.
ബോംബെ ഹൈക്കോടതി , മുംബൈ സർവ്വകലാശാല (ഫോർട്ട് കാമ്പസ്) സിറ്റി സിവിൽ ആൻഡ് സെഷൻസ് കോർട്ട്, രാജാഭായി ക്ലോക്ക് ടവർ എന്നിവ വിക്ടോറിയൻ ശൈലിയിലുള്ള ചില കെട്ടിടങ്ങളാണ്.
മൈതാനത്തിന്റെ പടിഞ്ഞാറെ ഭാഗത്തുള്ള ആർട് ഡെക്കൊ നിർമിതികളിൽ പ്രധാനമായും ഇറോസ് തിയറ്ററും മറ്റ് ചില സ്വകാര്യ ഭവനങ്ങളുമാണ് ഉൾപ്പെടുന്നത്.
അവലംബം പുറത്തേക്കുള്ള കണ്ണികൾ Art Deco Buildings in Bombay (Flickr album)
മുഅതസില ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
പ്രവാചകൻ മുഹമ്മദ്‌ നബിയുടെ കാലശേഷം മുസ്ലിം സമൂഹത്തിൽ ഉത്ഭവിച്ച ഒരു നൂതന പ്രസ്ഥാനമാന് അൽ മുഅതസില (Arabic: المعتزلة‎).
വാസ്വിലുബ്നു അത്വ (ഹിജ്റ:80-131) ആണ് ഇതിൻറെ സ്ഥാപകൻ .
വിഘടിതർ എന്നാണ്‌ ഇതിൻറെ അർഥം.
മഹാ പണ്ഡിതനായ ഹസൻ അൽ ബസ്വരിയുടെ സദസ്സിൽ നിന്നും തെറ്റി പിരിഞ്ഞു  പോയ വ്യക്തിയാണ് വാസിൽ.
ഈ സമയം ഹസൻ ബസ്വരി ഇങ്ങനെ പറഞ്ഞു ,"ഖ്ദിഅതസല അന്നാ" (അവൻ നമ്മിൽ നിന്നും  വിഘടിച്ചു പോയി ) ഇതാണ് ഈ വിഭാഗത്തിന് ഈ പേർ വരാൻ കാരണം .
ഉമവീ ഖിലാഫത്തിൽ ഉടലടുക്കുകയും അബ്ബാസീ ഖിലാഫത്തിൽ വ്യാപിക്കുകയും ചെയ്തു.
അബ്ബാസീ വാഴ്ചയിൽ കാര്യമായ സ്വധീനം ഇവർക്കുണ്ടായതിനാൽ മുഅതസലീ ആശയങ്ങൾക്ക് ഏറെ സ്വാധീനവും പ്രചാരവും ലഭിച്ചു.
ഖുറാനും നബിചര്യയും  അടിസ്ഥാനപ്പെടുത്തി  കാര്യങ്ങളെ വിലയിരുത്തുന്ന കീഴ്വഴക്കത്തിൽ നിന്നും ഭിന്നമായി യുക്തിചിന്തയിലൂടെയും തത്ത്വശാസ്ത്ര അടിസ്ഥാനത്തിലുമായിരുന്നു ഇക്കൂട്ടരുടെ വ്യാഖ്യാനങ്ങൾ.
ബുദ്ധിയിൽ ഉൾകൊള്ളുന്നതും തർക്ക ശാസ്ത്രത്തിലൂടെ നേടിയെടുത്തതുമായ സിദ്ധാന്തങ്ങളായിരുന്നു ഇവരുടേത്.
പ്രധാനമായും അഞ്ചു അടിസ്ഥാന തത്ത്വങ്ങളാണ് ഉള്ളത് തൌഹീദ് അദ്ൽ വഅദ് വൽ വഈദ് അൽ മന്സിലത്ത് ബൈനൽ മൻസിലത്തയ്നി അംറുബിൽ മറുഫ് വ നഹി അനിൽ മുന്കർ
മനുഷ്യ കഴിവുകൾ അപ്പപ്പോൾ നൽകുന്നതാണെന്നു ഇവർ വാദിച്ചു.
ഇസ്ലാമിലെ കദ്റിലുള്ള വിശ്വാസത്തെ ഇവർ എതിർത്തു .
അല്ലാഹുവിൻറെ പല ഗുണങ്ങളേയും നിഷേധിക്കുകയോ വ്യാഖ്യാനിച്ചു നിഷേധിക്കുകയോ ഇവർ ചെയ്തു 
ഖബർ ശിക്ഷ, മീസാൻ (പരലോകത്ത് നന്മയും തിന്മയും തൂക്കുന്നത്) എന്നിവയും തള്ളിക്കളഞ്ഞു 
ഖുർആൻ അല്ലാഹുവിൻറെ സൃഷ്ടിയാണെന്നും അനാദിയായി നിലനിന്നതല്ലെന്നുമുള്ള വാദം കൊണ്ടുവന്നു.
ചുരുക്കത്തിൽ ഇവർ പ്രവാചകൻ പഠിപ്പിച്ച പാഠങ്ങളിൽ നിന്നും അകന്നു പോയി.
പിൽകാലത്ത് വന്ന പല നൂതന ആശയക്കാരും ഇവരുടെ ചിന്തകളും ഇവരിൽ നിന്നും കടമെടുത്തവരണ് .
മുംബൈ സർവകലാശാല
മഹാരാഷ്ട്രയിലെ ഏറ്റവും പഴയ സർവകലാശാലകളിലൊന്നാണ് മുംബൈ സർവകലാശാല .
അനൗദ്യോഗികമായി 'എം.യു.' എന്ന ചുരുക്കപ്പേരിലും അറിയപ്പെടുന്നു.
കല, വാണിജ്യം, ശാസ്ത്രം, വൈദ്യശാസ്ത്രം, എൻജിനീയറിങ് തുടങ്ങിയ വിഷയങ്ങളിൽ ബാച്ചിലർ, മാസ്റ്റേഴ്സ്, ഡോക്ടറൽ കോഴ്സുകളും, ഡിപ്ലോമകളും സർട്ടിഫിക്കറ്റുകളും ഈ സർവകലാശാല നൽകിപ്പോരുന്നു.
മിക്ക കോഴ്സുകളുടെയും ഭാഷ ഇംഗ്ലീഷാണ് .
മുംബൈ സർവകലാശാലക്ക് മുംബൈയിൽ മൂന്ന് കാമ്പസുകളും (കലീന കാമ്പസ്, താനെ സബ് കാമ്പസ്, ഫോർട്ട് കാമ്പസ്), മുംബൈക്ക് പുറത്ത് ഒരു കാമ്പസും ഉണ്ട്.
ഫോർട്ട് ക്യാമ്പസ് ഈ സർവകലാശാലയുടെ ഭരണപരമായ കാര്യങ്ങളാണ് കൈകാര്യം ചെയ്യുന്നത്.
മുമ്പ് യൂണിവേഴ്സിറ്റിയിൽ അഫിലിയേറ്റ് ചെയ്തിരുന്ന മുംബൈയിലെ നിരവധി സ്ഥാപനങ്ങൾ ഇപ്പോൾ സ്വയംഭരണ സ്ഥാപനങ്ങളോ അല്ലെങ്കിൽ സ്വതന്ത്ര സർവകലാശാലകളോ ആയി മാറി.
ലോകത്തിലെ ഏറ്റവും വലിയ യൂണിവേഴ്സിറ്റികളിൽ ഒന്നാണ് മുംബൈ സർവകലാശാല.
2011 ൽ ആകെ രജിസ്റ്റർ ചെയ്ത വിദ്യാർത്ഥികളുടെ എണ്ണം 549,432 ആയിരുന്നു .
നിലവിൽ മുംബൈ സർവകലാശാലയിൽ 711 അഫിലിയേറ്റ് കോളേജുകൾ ഉണ്ട് .
മുഹമ്മദ് സഈദ് റമദാൻ അൽ-ബൂത്വി ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇസ്ലാമിക പണ്ഡിതൻ, ഗവേഷകൻ, പ്രഭാഷകൻ എന്നീ നിലകളിൽ പ്രശസ്തനായ വ്യക്തിയാണ് മൂഹമ്മദ് സഈദ് റമദാൻ ബൂത്വി ( അറബി : محمد سعيد رمضان البوطي ‬ w 1929 – 21 മാർച്ച് 2013).
2004ൽ ദുബൈ അന്താരാഷ്ട്ര ഖുർആൻ അവാർഡ് നേടി.
അഹ്ലുസുന്നയുടെ ശക്തനായ വാക്താവായി അറിയപ്പെടുന്ന ഇദ്ദേഹം, തുർക്കിയിലെ ജൂലൈക്കയിലാണ് ജനിച്ചത്.
തുടർന്ന് പിതാവിനോടെപ്പം ദമസ്‌ക്കസ്സിലേയ്ക്ക് പലായനം ചെയ്തു.
സൂഫി ശൈഖായ പിതാവിന്റെ സ്വാധീനത്തിലാണ് വളർന്നത്.
ഏഴാമത്തെ വയസ്സിൽ ഖുർആൻ ഹ്യദിസ്ഥമാക്കിയ ശേഷം ഡദാസ്‌ക്കസിലെ മതവിദ്യാലയങ്ങളിൽ നിന്ന് മത പഠനം നടത്തി.
പിന്നീട് ഉപരിപഠനങ്ങൾക്കായി ഈജിപ്തിലെ അൽ അസ്ഹറിലേക്ക് പോവുകയും ഡോക്ടറേറ്റ് നേടുകയും ചെയ്തു.
തെ മീമംസ, സാഹിത്യം, തത്ത്വചിന്ത, സാമൂഹ്യശാസ്ത്രം, സാംസ്‌ക്കാരികപഠനങ്ങൾ എന്നീ വിഷയങ്ങളിലായി ഏകദേശം അറുപതോളം ഗ്രന്ഥങ്ങൾ രചിച്ചിട്ടുണ്ട്.
സിറിയയിൽ നടന്നു കൊണ്ടിരിക്കുന്ന കലാപങ്ങളോട് ഭരണാനൂകൂല നിലപാട് സ്വീകരിച്ചതിന്റെ പേരിൽ അദ്ദേഹത്തിന്റെ അഭിപ്രായങ്ങൾ വലിയ കോളിളക്കമാണുണ്ടാക്കിയത്.
2013 മാർച്ച് 21 ന് മതാധ്യായനം നടത്തി കൊണ്ടിരിക്കവേ ഇദ്ദേഹം ചാവേറാക്രമണത്തിൽ കൊല്ലപ്പെട്ടു.
മുഹമ്മദ് സാഹിദ് കോത്കു
1897 -1980 കാലഘട്ടത്തിൽ തുർക്കിയിൽ ജീവിച്ചിരുന്ന അതിപ്രശസ്തനായ നക്ഷബൻഡിയ്യ സൂഫി സന്യാസിയാണ് മുഹമ്മദ് സാഹിദ് കോത്കു .
മതേതര തുർക്കിയെ ഇസ്ലാമികവത്കരിക്കാൻ യത്നിച്ചവരിൽ  പ്രധാനിയാണിദ്ദേഹം.
ഓട്ടോമൻ കാലഘട്ടത്തിലേക്ക് തുർക്കിയെ മടക്കി കൊണ്ടുവരുവാനായി രൂപീകരിക്കപ്പെട്ട ഇസ്കെന്ദർ പാഷ കമ്യൂണിറ്റിയുടെ പ്രധാന നേതാക്കളിൽ ഒരാളാണ് സാഹിദ് കോത്കു ഹോജ എഫന്ദി എന്നാണ് ഇദ്ദേഹം അറിയപ്പെടുന്നത് ജീവരേഖ
ഒട്ടോമൻ ബർസയിലെ സാധാരണ കൊക്കേഷ്യൻ കുടുംബത്തിലാണ് ശൈഖ് കോത്കുവിൻറെ ജനനം.
മത വിദ്യാഭ്യാസത്തിനു ശേഷം നക്ഷബൻഡിയ്യ സൂഫി സരണി സ്വീകരിച്ചു ആത്മീയ ജീവിതത്തിലേക്ക് കടന്നു.
ഒന്നാം ലോക മഹായുദ്ധ കാലത്ത് മറ്റ് സൂഫികളോടൊപ്പം ഓട്ടോമൻ സൈന്യത്തിൽ ചേർന്ന് സൈനിക സേവനം നടത്തി.
കെമാലിസം തുർക്കിയിൽ പിടിമുറുക്കിയതിനെ തുടർന്ന് സൈനിക സേവനം മതിയാക്കി തുടർന്ന് സുപ്രസിദ്ധ സൂഫി യോഗി അഹമദ് സിയാഉദ്ധീന് ഖുംശ്ഖാനവിയിൽ നിന്നും ഖാലിദിയ്യ തരീഖ സ്വീകരിച്ചു.
കമാൽ അത്താത്തുർക്ക് സൂഫി ഖാൻഖാഹുകൾ അടച്ചു പൂട്ടിയതിനെ തുടർന്ന് സ്വദേശമായ ബാർസയിൽ  തിരിച്ചെത്തി ഇമാം-അധ്യാപനവൃത്തിയിൽ ശ്രദ്ധ കേന്ദ്രീകരിച്ചു.
അബ്ദുൽ അസീസ് ബെക്കനിയുടെ നിര്യാണത്തിന് ശേഷം 1952ൽ ഇസ്കന്ദർ ദർഗ്ഗ ആചാര്യനായും,  1958 കാലയളവിൽ ഇസ്കന്ദർ പള്ളി ഇമാമായും ഖുംശ്ഖാനവിയാൽ കോത്കു നിയുക്തനായി.
തീവ്ര മതേതരവത്കരിക്കപ്പെട്ട തുർക്കിയിൽ ഇസ്ലാമിക അന്തരീക്ഷം  തിരിച്ചു കൊണ്ട് വരുവാനായി ഗുരുവിനോടൊപ്പം തന്ത്രങ്ങൾ രൂപപ്പെടുത്താൻ   ശൈഖ്  കോത്കു യത്നിച്ചു .
ഇതിന്റെ ഫലമായി ഇസ്കന്ദർ പാഷ  ഖാൻഖാഹ് കേന്ദ്രമാക്കി ഇസ്കന്ദർപാഷ ജമാഅ യെന്ന സഹോദര്യസംഘം രൂപീകരിക്കപ്പെട്ടു.
റജായി കോത്താൻ, നജ്മുദ്ദീൻ അർബകാൻ , തുർഗത്ത് ഒസാൽ , കോർക്കുത്ത് ഒസാൽ, ഫഹീം അദക്ക്, ഹസൻ അക്സായ്, സുലൈമാൻ ദമിറേൽ, റജബ് ത്വയ്യിബ് ഉർദുഗാൻ , അബ്ദുള്ള ഗുൽ, അഹ്മദ് ദാവൂദ് ഒഗ്ലു എന്നിവരുൾപ്പെടയുള്ള തുർക്കിയിലെ പ്രമുഖ ഇസ്ലാമിക രാഷ്ട്രീയ വാദികളെല്ലാം ഈ സാഹോദര്യ സംഘത്തിന്റെ ഉത്പന്നമാണ്.
1979 ഇൽ അസുഖ ബാധിതനായ കോത്കു 1980 ഇൽ നിര്യാതനായി .
ഇസ്താംബൂളിലെ സുലൈമാനിയ പള്ളിയിലാണ് കല്ലറ.
മുഹമ്മദ് സ്വാബൂനി ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
സിറിയൻ മുസ്‌ലിം പണ്ഡിതസഭയുടെ മുൻഅദ്ധ്യക്ഷനായിരുന്നു ശൈഖ് മുഹമ്മദ് സ്വാബൂനി (ജനനം 1 ജനുവരി 1930,അലപ്പോ ​).
2021 മാർച്ച് 19ന്(1442, ശഅബാൻ, 6) (91 വയസ്സ്) തുർക്കി യിലെ യൽവാ പട്ടണത്തിൽ വെച്ച് മരണപ്പെട്ടു .
അഹ് ലുസ്സുന്നത്തി വൽജമാഅത്തിന്റെ സമകാലിക പണ്ഡിതന്മാരിൽ പ്രമുഖനും ഖുർആൻ, ഹദീസ് പഠനങ്ങളിലും വ്യാഖ്യാന ശാസ്ത്രത്തിലും നിപുണനുമായിരുന്നു ശൈഖ് സ്വാബൂനി.
അദ്ദേഹത്തിന്റെ പ്രശസ്തമായ ഗ്രന്ഥങ്ങളിലൊന്നാണ് സ്വഫ്വത്തു തഫാസീർ.
ഇസ്ലാമിക ലോകത്തെ മഹത് വ്യക്തിത്വങ്ങൾക്ക് നൽകപ്പെടുന്ന ദുബൈ ഇന്റർനാഷണൽ ഹോളി ഖുർആൻ അവാർഡിന് 2007ൽ അർഹനായത് അദ്ദേഹമായിരുന്നു.
ഇസ്ലാമിക വൈജ്ഞാനിക മേഖലയിലെ, വിശിഷ്യാ ഖുർആൻ വ്യാഖ്യാന ശാസ്ത്രത്തിലെ മികച്ച സംഭാവനകളായിരുന്നു അദ്ദേഹത്തെ അതിന് അർഹനാക്കിയത് വൈജ്ഞാനിക ജീവിതം
അലപ്പോയിലെ പണ്ഡിതന്മാരിൽ പ്രമുഖനുമായിരുന്ന പിതാവ് ശൈക് ജമീൽ സ്വാബൂനിയിൽ നിന്നായിരുന്നു പ്രാഥമിക വിദ്യാഭ്യാസം.
മുഹമ്മദ് സഈദ് ഇദ്ലിബി, മുഹമ്മദ് റാഗിബ് ത്വബാഹ് തുടങ്ങി അലപ്പോ നഗരത്തിലെ ​പണ്ഡിതന്മാരിൽ നിന്നാണ് മതപഠനത്തിലും ഭാഷാ പഠനത്തിലും പ്രാവീണ്യം നേടുന്നത്.
1949ൽ അലപ്പോയിലെ ശരീഅ കോളേജിൽ വെച്ച് ഖുർആൻ നിതാന കർമ്മശാസത്രത്തിലും പ്രകൃതി പഠനത്തിലും ബരുദം നേടി.
സിറിയയിലെ ഔഖാഫ് മന്ത്രാലയത്തിന്റെ ഔദ്യോഗിക ചെലവിൽ അസ്ഹറിൽ പഠനം നടത്തി 1952ൽ ശരീഅ കോളേജിൽ നിന്നും ബിരുദവും 1954ൽ നിയമപഠനത്തിൽ ബിരുദാനന്ത ബിരുദവും നേടി.
അസ്ഹറിലെ പഠനത്തിന് ശേഷം സിറിയയിലേക്ക് മടങ്ങിവരികയും അലപ്പോയിലെ ഇസ്ലാമിക് കൾചറൽ സ്കൂളിൽ 1962 വരെ പ്രൊഫസറായി അധ്യാപനം തുടർന്ന് മക്കയിലെ കിംഗ് അബ്ദുൽ അസീസ് സർവ്വകലാകലാശാല യുടെ കീഴിലെ ഇസ്ലാമിക്‌ ശരീഅ കോളേജിൽ മുപ്പത്  വർഷത്തോളം അധ്യാപകനായി സേവനം,  ​പിന്നീട്​ അവിടെത്തന്നെ ഇസ്ലാമിക വിജ്ഞാനീയങ്ങളിലെ ഗവേഷകനായി  അദ്ദേഹം നിയമിക്കപ്പെട്ടു.
അതിനുശേഷം, മുസ്ലിം വേൾഡ് ലീഗിൽ ഖുർആനിലെയും ഹദീസിലെയും സയന്റിഫിക് മിറാക്കിൾസ് അതോറിറ്റിയിൽ കൺസൾട്ടന്റായിരുന്ന ശൈഖ് സ്വാബൂനി പിന്നീട് ദീർഘകാലം അവിടെത്തന്നെയായിരുന്നു.
ഇസ്ലാമിക വിജ്ഞാന പ്രസരണത്തിൽ അതീവ തൽപരനായിരുന്ന ശൈഖ് മുഹമ്മദ് സ്വാബൂനി.
മക്കയിലെ മസ്ജിദുൽ ഹറാമിൽ ​​​ഹജ്ജ് ഉംറ സീസണുകളിൽ ദിവസവും ദർസ് നടത്തുകയും ഫത് വ നൽകുകയും ചെയ്യുമായിരുന്നു.
എട്ട് വർഷത്തോളം ജിദ്ദ നഗരത്തിലെ ഒരു പള്ളിയിൽ വെച്ച് ആഴ്ചയിൽ ഒരുവട്ടം ഖുർആൻ വ്യാഖ്യാനശാസത്രത്തിൽ ക്ലാസെടുക്കുകയും ചെയ്തിരുന്നു.
എട്ടു വര്ഷം നീണ്ട ഈ ക്ലാസിൽ ഖുർആൻ മൂന്നിൽ രണ്ട് ഭാഗവും വിശദീകരണം പൂർത്തിയാക്കിയിരുന്നു.
അതെല്ലാം കാസറ്റുകളായി റെക്കോർഡ് ചെയ്യപ്പെട്ടിട്ടുണ്ട്.
ഖുർആൻ വ്യാഖ്യാന പഠനത്തിൽ അറുന്നൂറോളം ടെലിവിഷൻ എപ്പിസോഡുകൾ സംപ്രേക്ഷണം ചെയ്തിട്ടുണ്ട്.
രണ്ട് വർഷക്കാലം തുടർന്നുപോന്ന പദ്ധതി ഹി.
1419ന്റെ അവസാനത്തോടെയാണ് അദ്ദേഹം പൂർത്തീകരിക്കുന്നത്.
​ മരണം​: 2021 മാർച്ച് 19  ഹിജ്റ വര്ഷം ​1442 ശഅബാൻ 6 ന് വെള്ളിയാഴ്ച തുർക്കിയിലെ യലോവ നഗരത്തിൽ വെച്ച് ​91 ​വയസ്സിൽ ​   അദ്ദേഹം മരണപ്പെട്ടു.
അവലംബം https://islamonlive.in/your-voice/sheikh-muhammad-swabuni/ https://primetimezone.com/world/gulf-news/the-death-of-the-scholar-muhammad-ali-al-sabuni-the-author-of-the-elite-of-interpretations-describing-assad-as-a-muslemah-the-liar-and-this-is-what-he-said-about-erdogan-a-nation-is-tweet/ Archived 2021-03-21 at the Wayback Machine .
മുഹമ്മദ് സഹുർ ഖയ്യാം ഹഷ്മി
മുഹമ്മദ് സഹുർ ഖയ്യാം ഹഷ്മി(ഖയ്യാം) (ജനനം-1927 ഫെബ്രുവരി 18,മരണം-2019 ഓഗസ്റ്റ് 19) ഒരു ഇന്ത്യൻ സംഗീത സംവിധായകനാണ്.
കഭീ കഭീ മേരെ ദിൽ മേ എന്ന അനശ്വര ഗാനത്തിലൂടെ സംഗീത നഭസ്സിൽ സ്ഥിര പ്രതിഷ്ഠ നേടിയ ഇദ്ദേഹം എക്കാലവും ആസ്വാദകരുടെ ഹൃദയങ്ങളിൽ അനുഭൂതി പകരുന്ന മികച്ച ഒരുപിടി ഗാനങ്ങൾ സൃഷ്ടിച്ചിട്ടുണ്ട്.2007ൽ സംഗീത നാടക അക്കാദമി അവാർഡ് നേടി.
യഷ് ചോപ്രയുടെ കഭീ കഭീ (1979) എന്ന ചിത്രത്തിനു വേണ്ടി ഹിർ ലുധിയാൻവിയുടെ കവിതയിൽ നിന്നാണ് കഭീ കഭീ മേരെ ദിൽ മേ പിറന്നത്.
ത്രിശൂൽ(1978),നൂറി(1979),ഥോടിസി ബേവഫായി (1980) തുടങ്ങിയവ ഇദ്ദേഹത്തിൻറ്റെ സംഗീതത്താൽ ശ്രദ്ധേ നേടിയ സിനിമകളാണ്.
1927 ഫെബ്രുവരി 18നു പഞ്ചാബിലെ ജലന്തറിലാണ് ഇദ്ദേഹം ജനിച്ചത്.
പഴയകാല ഗായിക ജഗജിത് കൗർ ആണ് ഇദ്ദേഹത്തിന്റെ ഭാര്യ.
ചലച്ചിത്രങ്ങൾ .
ത്രിശൂൽ (1978) .
നൂറി (1979) .
ഥോടിസി ബേവഫായി (1980) .
ഉമ്രാ ഓ ജാൻ (1981) .
ബസാർ (1982) .
റസിയാ സുൽത്താന (1983) അവാർഡ്
2007ൽ സംഗീത നാടക അക്കാദമി അവാർഡ് ഇദ്ദേഹം നേടി.
ജൂഹുവിലെ ആശുപത്രിയിൽ ചികിത്സയിലിരിയ്ക്കെ 2019 ഓഗസ്റ്റ് 19 ന്(തിങ്കൾ) രാത്രി അന്തരിച്ചു.
ഭൗതിക ശരീരം പൊതു ദർശനത്തിന് വച്ച ശേഷം പൂർണ സംസ്ഥാന ബഹുമതികളോടെ 2019 ഓഗസ്റ്റ് 21നു  (ബുധൻ) വൈകിട്ട് നാല് മണിക്ക് ചാർ ബം ഗ്ലാവ്സ് കബർസ്ഥാനിൽ സംസ്കാരം നടത്തി.
മുഹമ്മദ് സുബൈർ (പത്രപ്രവർത്തകൻ)
വ്യാജവാർത്തകൾക്കെതിരെ വസ്തുതകൾ വെളിപ്പെടുത്തി എതിരിടുന്ന ആൾട്ട് ന്യൂസ് സഹസ്ഥാപകനായ പത്രപ്രവർത്തകനാണ് മുഹമ്മദ് സുബൈർ (ജനനം 29 ഡിസംബർ 1988).
അദ്ദേഹത്തിന്റെ ട്വീറ്റുകളുടെ പേരിൽ 2022 ജൂൺ 27-ന് അറസ്റ്റ് ചെയ്യപ്പെട്ടതോടെ വാർത്തകളിൽ നിറഞ്ഞുനിന്ന സുബൈർ, പത്രസ്വാതന്ത്ര്യത്തിന്റെ സമകാലീനാവസ്ഥ ആഗോളതലത്തിൽ തന്നെ ചർച്ചയാകുന്നതിന് വഴിവെച്ചു .
വിദ്വേഷജനകമായ വ്യാജവാർത്തകളെ പ്രതിരോധിക്കുന്നതിൽ ആൾട്ട് ന്യൂസും മുഹമ്മദ് സുബൈറും വഹിക്കുന്ന പങ്കാണ് അദ്ദേഹത്തിന്റെ അറസ്റ്റിലേക്ക് നയിച്ചതെന്ന് പത്രപ്രവർത്തകരും, മനുഷ്യാവകാശ പ്രവർത്തകരും, പ്രതിപക്ഷപാർട്ടികളും ആരോപിച്ചു ജീവിതരേഖ
ടെലികോം കമ്പനിയായ നോക്കിയയിൽ പത്ത് വർഷത്തിലേറെയായി (2018 വരെ) സോഫ്‌റ്റ്‌വെയർ എഞ്ചിനീയറായി ജോലി ചെയ്ത സുബൈർ പ്രതീക് സിൻഹയുമായി ചേർന്ന് 2017-ൽ ആൾട്ട് ന്യൂസ് വെബ്‌സൈറ്റ് സ്ഥാപിച്ചു .
സൈറ്റ് പ്രവർത്തിപ്പിക്കുന്നതിൽ പ്രതീക് സിൻഹയെ ആദ്യ വർഷം സഹായിച്ചുവന്ന സുബൈർ 2018 സെപ്റ്റംബറിൽ നോക്കിയയിൽ നിന്ന് രാജിവെച്ച് ആൾട്ട് ന്യൂസിൽ സജീവമാവുകയായിരുന്നു.
2019 ഡിസംബർ 16-ന് പ്രാവ്ദ മീഡിയ ഫൗണ്ടേഷനിലെ ഡയറക്ടർ ബോർഡിൽ അദ്ദേഹം നിയമിതനായി .
സുബൈറിന്റെ ട്വീറ്റുകൾ ഇന്ത്യൻ നിയമങ്ങളെ ലംഘിക്കുന്നെന്നാരോപിച്ച് ഭരണകൂടം തങ്ങളെ സമീപിച്ചെന്ന് ട്വിറ്റർ 2021 മാർച്ചിൽ വെളിപ്പെടുത്തിയിരുന്നു .
കേസുകൾ എടുത്തുകൊണ്ട് തന്റെ സഹപ്രവർത്തകനെ വേട്ടയാടാൻ ശ്രമം നടക്കുന്നതായി 2020-ൽ പ്രതീക് സിൻഹ ആരോപിച്ചിരുന്നു .
ആൾട്ട് ന്യൂസ് സ്ഥാപകരായ മുഹമ്മദ് സുബൈറിനെയും പ്രതീക് സിൻഹയെയും 2022-ലെ സമാധാനത്തിനുള്ള നോബൽ സമ്മാനത്തിന് ഓസ്ലോയിലെ പീസ് റിസർച്ച് ഇൻസ്റ്റിറ്റ്യൂട്ട് നാമനിർദ്ദേശം ചെയ്തു .
പ്രവാചകൻ മുഹമ്മദിനെതിരായ ബി.ജെ.പി നേതാക്കളുടെ പരാമർശങ്ങൾ സുബൈർ ട്വീറ്റ് ചെയ്തതോടെ അത് ആഗോളശ്രദ്ധ നേടി .
എന്നാൽ പ്രസ്തുത വീഡിയോ എഡിറ്റ് ചെയ്യപ്പെട്ടതാണെന്ന് നുപൂർ ശർമ്മ ആരോപിച്ചു.
ഇത് നിഷേധിച്ച് രംഗത്തെത്തിയ പ്രതീക് സിൻഹ വീഡിയോ എഡിറ്റ് ചെയ്യപ്പെട്ടതല്ലെന്ന് കാണിക്കുന്ന വിശദമായ വീഡിയോ പുറത്ത് വിട്ടു .
ആദ്യം ചർച്ച എയർ ചെയ്ത ടൈംസ് നൗ തങ്ങളുടെ യൂട്യൂബ് ചാനലിൽ നിന്ന് പരിപാടി നീക്കം ചെയ്തു .
എഡിറ്റ് ചെയ്ത വീഡിയോ കാണുന്നത് മൂലം തനിക്ക് ബലാത്സംഗ ഭീഷണിയും വധഭീഷണിയും നേരിടുന്നതായി നുപൂർ ശർമ്മ വാദിച്ചു.
എന്നാൽ വീഡിയോ ക്ലിപ്പ് കാണുന്നത് വഴി ഉണ്ടാകുന്ന പ്രതികരണങ്ങൾക്ക് ആൾട്ട് ന്യൂസ് ഉത്തരവാദിയല്ലെന്ന് അവർ വ്യക്തമാക്കി .
വിവാദ പരാമർശങ്ങൾ അന്താരാഷ്ട്ര ശ്രദ്ധയാകർഷിക്കാൻ സുബൈർ സഹായിച്ചതായി ഡച്ച് വെല്ലെ റിപ്പോർട്ട് ചെയ്തു.
കുറച്ച് ദിവസങ്ങൾക്ക് ശേഷം മറ്റ് കേസുകളിൽ അറസ്റ്റ് ചെയ്യപ്പെട്ടു .
മുഹമ്മദ് സഹീർ ഷാ ഇംഗ്ലീഷ് വിലാസം https://ml.wikipedia.org/wiki/Mohammed_Zahir_Shah
അഫ്ഗാനിസ്താന്റെ രാഷ്ട്രപിതാവും, രാജ്യത്തെ അവസാനത്തെ രാജാവുമായിരുന്നു മുഹമ്മദ് സഹീർ ഷാ (ജീവിതകാലം: 1914 ഒക്ടോബർ 15 - 2007 ജൂലൈ 23).
1933 മുതൽ 1973-ൽ ഒരു അട്ടിമറിയിലൂടെ പുറത്താക്കപ്പെടുന്നതുവരെയുള്ള നാല് പതിറ്റാണ്ടുകാലം സഹീർ ഷാ, രാജ്യത്തിന്റെ തലവനായിരുന്നു.
അട്ടിമറിക്കു ശേഷം രാജ്യത്തു നിന്ന് പലായനം ചെയ്ത അദ്ദേഹം തിരിച്ചെത്തിയതോടെ 2002-ൽ രാഷ്ട്രപിതാവ് എന്ന സ്ഥാനം നൽകി.
മുൻ കാലങ്ങളിൽ നിന്നും വ്യത്യസ്തമായി, സഹീർ ഷായുടെ ഭരണകാലത്ത്, രാജാവിന്റെ ഏകാധിപത്യരീതിക്ക് കുറവ് വന്നു.
ഭരണരംഗത്ത് പ്രധാനമന്ത്രിയുടേയും മറ്റു മന്ത്രിമാരുടേയും പ്രാധാന്യം വർദ്ധിച്ചു.
രാജ്യത്തെ സാമ്പത്തിക-വ്യവസായികരംഗങ്ങളിൽ ശ്രദ്ധചെലുത്താനും, പഷ്തൂണുകളുടെ മാതൃഭാഷയായ പഷ്തുവിന്‌ ഭരണരംഗത്ത് സ്ഥാനം നൽകാനും സഹീർ ഷായുടെ സർക്കാരിന്‌ സാധിച്ചു.
1929 മുതൽ 1933 വരെ അഫ്ഗാനിസ്താനിൽ ഭരണത്തിലിരുന്ന മുഹമ്മദ് നാദിർ ഷായുടെ പുത്രനാണ്‌ സഹീർ ഷാ.
1933 നവംബർ 8-ന്‌ പിതാവ് കൊല്ലപ്പെട്ടതിനെത്തുടർന്നാണ്‌ 19 വയസുകാരൻ സഹീർ ഷാ രാജാവായി അധികാരമേറ്റത്.
ഭാവിയിലെ രാജാവ് എന്ന നിലയിൽ, നാദിർ ഷാ, തന്റെ പുത്രന്‌ ആവശ്യമായ പരിശീലനം നൽകിയിരുന്നു.
ചെറുപ്രായത്തിൽത്തന്നെ തന്റെ പിതാവിന്റെ കീഴിൽ, സഹീർ ഷാ പ്രതിരോധം, വിദ്യാഭ്യാസം എന്നിവയുടെ ചുമതലയുള്ള മന്ത്രിയായിരുന്നു.
സഹീർ ഷാ, രാജാവായി ചുമതലയേറ്റെടുത്തതിനു ശേഷം, ദീർഘകാലം അയാളുടെ പിതൃസഹോദരന്മാരാണ് ഭരണത്തിന് മേൽനോട്ടം നിർവഹിച്ചിരുന്നത്.
1929-ൽ നാദിർഷാക്കു കീഴിൽ പ്രധാനമന്ത്രിസ്ഥാനത്തെത്തിയ സർദാർ മുഹമ്മദ് ഹാഷിം ഖാൻ ആയിരുന്നു 1946 വരെ തത്ത്വത്തിൽ രാജ്യത്തിന്റെ ഭരണം നടത്തിയിരുന്നത്.
രണ്ടാം ലോകമഹായുദ്ധത്തിനു ശേഷം, 1946-ൽ മുഹമ്മദ് ഹാഷിം ഖാന് പകരം അയാളുടെ സഹോദരൻ, ഷാ മഹ്മൂദ് ഖാൻ പ്രധാനമന്ത്രിയായി.
ഇദ്ദേഹത്തിന്റെ കാലത്ത് പത്രസ്വാതന്ത്ര്യം വർദ്ധിപ്പിക്കുന്നതുപോലുള്ള കുറേ പരിഷ്കരണനടപടികൾ കൈക്കൊള്ളുകയുണ്ടായെങ്കിലും ഇതിന് ഉദ്ദേശിച്ച ഫലം ലഭ്യമായില്ല.
പഷ്തു ഭാഷയുടെ പ്രാധാന്യം
സഹീർ ഷായുടെ ഭരണകാലത്ത്, പഷ്തു ഭാഷക്ക് ഭരണരംഗത്ത് പ്രവേശനം ലഭിച്ചു.
പഷ്തൂണുകളെ ഒരുമിച്ചു നിർത്തുന്ന പഷ്തു ഭാഷയുടെ വേരുകളെക്കുറിച്ചും പ്രാധാന്യത്തെക്കുറിച്ച് ഇക്കാലത്ത് പഠനങ്ങളും ചർച്ചകളും നടന്നു.
1936-ൽ, പഷ്തു അഫ്ഗാനിസ്താനിലെ ദേശീയഭാഷയായി പ്രഖ്യാപിക്കപ്പെട്ടു.
എങ്കിലും പേർഷ്യൻ , ഔദ്യോഗികഭാഷയായി തുടർന്നു.
1938 മുതൽ, സർക്കാർ ഉദ്യോഗസ്ഥർക്ക് പഷ്തു അറിഞ്ഞിരിക്കണം എന്ന് നിയമമായി.
ഇതിനു മുൻപ്, ഫാർസിവാൻ എന്നു വിളിക്കപ്പെട്ടിരുന്ന പേർഷ്യൻ ഭാഷികളായിരുന്നു രാജ്യത്തിന്റെ ഭരണരംഗത്തിന്റെ നട്ടെല്ലായി വർത്തിച്ചിരുന്നത്.
1958-ൽ അഫ്ഗാനിസ്താനിൽ പ്രയോഗത്തിലിരുന്ന പേർഷ്യൻ ഭാഷക്ക്, ദാരി എന്ന് ഔദ്യോഗികമായി പേരിട്ടു.
സാമ്പത്തിക വാണിജ്യരംഗത്തെ സർക്കാർ ഇടപെടലുകൾ
1930-കളുടെ തുടക്കം മുതൽ രാജ്യത്തിന്റെ സാമ്പത്തികരംഗത്ത് സർക്കാർ പ്രത്യക്ഷമായി ഇടപെടാൻ തുടങ്ങി.
രാജ്യത്തിന്റെ വടക്കുപടിഞ്ഞാറൻ പ്രദേശങ്ങളിൽ നിന്നുള്ള പ്രശസ്തമായ കാരകുൽ (പേർഷ്യൻ ആട്) തുകലിന്റെ കയറ്റുമതിയെ സർക്കാർ പ്രോത്സാഹിപ്പിച്ചു.
1934-ൽ ബാങ്ക്-ഇ മില്ലി എന്ന ദേശീയബാങ്കും ആരംഭിച്ചു.
സർക്കാർ 40-45 ശതമാനം വരെ മുതൽമുടക്കുന്ന പൊതുമേഖലാവ്യവസായങ്ങളുടെ സ്ഥാപനത്തിനും ഇക്കാലത്ത് തുടക്കം കുറിച്ചു.
വടക്ക് ഖുന്ദുസ് മേഖലയിൽ വൻ പരുത്തിത്തോട്ടങ്ങൾക്കും തുടക്കം കുറിച്ചു.
അങ്ങനെ തൊട്ടടുത്ത സോവിയറ്റ് റിപ്പബ്ലിക്കുകളെപ്പോലെ , പരുത്തി അഫ്ഗാനിസ്താന്റെ സാമ്പത്തികരംഗത്തെ വെളുത്ത പൊന്നായി മാറി.
സഖ്യശക്തികളിൽ നിന്നും ശക്തമായ സമ്മർദ്ദം ഉണ്ടായിരുന്നെങ്കിലും രണ്ടാം ലോകമഹായുദ്ധകാലത്ത് അഫ്ഗാനിസ്താൻ ആരോടും കക്ഷി ചേരാതെ നിഷ്പക്ഷമായി നിലകൊണ്ടു.
ബ്രിട്ടന്റേയും അമേരിക്കൻ ഐക്യനാടുകളുടേയും അഭ്യർത്ഥനപ്രകാരം, ജർമ്മനിയുടേയും ഇറ്റലിയുടേയും സ്ഥാനപതിമാരെ അഫ്ഗാനിസ്താൻ പുറത്താക്കി.
1947 ഓഗസ്റ്റിൽ ഇന്ത്യൻ ഉപഭൂഖണ്ഡത്തിൽനിന്ന് ബ്രിട്ടീഷുകാരുടെ പിന്മാറ്റത്തിനു ശേഷം, ഡ്യൂറണ്ട് രേഖക്ക് കിഴക്കുള്ള പഷ്തൂണുകളുടെ ആവശപ്രദേശത്തെക്കുറിച്ച് തർക്കം ഉടലെടുത്തു.
വടക്കുപടിഞ്ഞാറൻ അതിർത്തിപ്രവിശ്യ (NWFP) എന്ന ഈ മേഖല ബ്രിട്ടീഷുകാർ പാകിസ്താനോടൊപ്പം ചേർത്തു.
ഈ പ്രദേശത്തിന്മേലുള്ള അവകാശവാദം പാകിസ്താനും അഫ്ഗാനിസ്താനുമിടയിലുള്ള ബന്ധത്തിൽ വിള്ളൽ വീഴ്ത്തി.
ദാവൂദ് ഖാന്റെ പരിഷ്കാരങ്ങൾ പ്രമാണം:Mohammed-Daoud-Khan.jpg മുഹമ്മദ് ദാവൂദ് ഖാൻ
സഹീർ ഷായുടെ കീഴിൽ ഭരണം നടത്തിയ ഏറ്റവും ശക്തനായ പ്രധാനമന്ത്രിയായിരുന്നു മുഹമ്മദ് ദാവൂദ് ഖാൻ.
1953 സെപ്റ്റംബർ 20-ന് ഷാ മഹ്മൂദിന്റെ സ്ഥാനത്ത് മുഹമ്മദ് ദാവൂദ് ഖാൻ പ്രധാനമന്ത്രിയായി അധികാരമേറ്റു.
ദാവൂദിന്റെ ഭരണകാലത്ത് അഫ്ഗാനിസ്താനും സോവിയറ്റ് യൂനിയനുമായുള്ള ബന്ധം വളർന്നു.
സോവിയറ്റ് യൂനിയനിൽ നിന്നും അഫ്ഗാനിസ്താന് സൈനികസഹായങ്ങൾ ലഭിച്ചു എന്നതിനു പുറമേ, മറ്റു സോവിയറ്റ് സഖ്യരാഷ്ട്രങ്ങളിലെന്ന പോലെ പഞ്ചവത്സരപദ്ധതികളും അഫ്ഗാനിസ്താനിൽ നടപ്പാക്കി.
സ്ത്രീകൾക്ക് പർദ്ദ ധരിക്കാതെ പുറത്തിറങ്ങാനുള്ള അനുവാദം നൽകിയതുപോലെ വിവിധ സാമൂഹികപരിഷ്കാരങ്ങളൂം ദാവൂദ് ഖാന്റെ കാലത്ത് നടപ്പാക്കി.
എന്നാൽ ഡ്യൂറണ്ട് രേഖക്ക് കിഴക്കുള്ള പാകിസ്താനിലെ പഷ്തൂണുകളുടെ ആവാസമേഖലയെച്ചൊല്ലി പാകിസ്താനുമായി അഭിപ്രായസംഘർഷമുണ്ടായി.
ഇതിനെത്തുടർന്ന് പാക് അഫ്ഗാൻ അതിർത്തി അടച്ചതിലൂടെ പൂർണമായും കരയാൽ ചുറ്റപ്പെട്ട അഫ്ഗാനിസ്താനിൽ നിന്നുള്ള ചരക്കുനീക്കം തടസ്സപ്പെടുകയും രാജ്യം സാമ്പത്തികപ്രതിസന്ധിയിലായി.
ഇതോടെ നിൽക്കക്കളിയില്ലാതെ 1963 മാർച്ച് 9-ന്, മുഹമ്മദ് ദാവൂദ് ഖാൻ പ്രധാനമന്ത്രിസ്ഥാനം രാജിവച്ചു.
ദാവൂദ് ഖാന്‌ പകരം, മുൻപ് ഖനിമന്ത്രിയായിരുന്ന മുഹമ്മദ് യൂസഫ് ആണ്‌ പ്രധാനമന്ത്രിയായി ചുമതലയേറ്റത്.
രാജകുടുംബത്തിൽ നിന്നല്ലാതെയുള്ള ആദ്യത്തെ പ്രധാനമന്ത്രിയായിരുന്നു മുഹമ്മദ് യൂസഫ്.
പുതിയ സർക്കാരിന്റെ നയങ്ങളിൽ ഏറ്റവും പ്രധാനപ്പെട്ടത്, പാകിസ്താനുമായുള്ള ബന്ധം സാധാരണനിലയിലാക്കുക എന്നതായിരുന്നു.